**REGLEMENT FOR HOVEDUTVALG I AURSKOG-HØLAND KOMMUNE**

Gjelder for valgperioden 2023-2027

# § 1 HJEMMEL

Hovedutvalg opprettes med hjemmel i kommunelovens § 5-7 om valg av utvalg. Aurskog-Høland kommune har 4 hovedutvalg.

# § 2 FORMÅL

Hovedutvalgene er rådgivende organ for kommunestyret og handler ellers etter de retningslinjer og fullmakter som er fastsatt av kommunestyret.

Utvalget skal gjennom et aktivt og reelt politisk engasjement gi råd til kommunestyret om den langsiktige styringen av kommunen. Utvalget skal bistå med utforming av mål og strategier for kommunen som bygger opp under kommunen som myndighetsutøver, samfunnsutvikler, lokaldemokratisk arena og tjenesteutøver.

# § 3 OPPGAVER OG MYNDIGHET

Hovedutvalgene skal:

* Være rådgivende i overordnede prinsipielle saker/planer innenfor sine virkeområder
* Delta aktivt i arbeidet med å drøfte mål og rammer for sine virkeområder
* Være et samarbeidsforum mellom politikere og administrasjon i større utviklingsprosjekter
* Være en arena for temabaserte møter knyttet til sektorenes ansvarsområder
* Fremme forslag til utredning av saker innenfor sine virkeområder

Hovedutvalgene har innstillingsrett til formannskapet og/eller kommunestyret innenfor sitt ansvarsområde, dersom saken skal behandles av formannskapet og/eller kommunestyret.

Hovedutvalgene kan tildeles beslutningsmyndighet på avgrensede områder av formannskapet.

Utvalget kan opprette et arbeidsutvalg med medlemmer som er valgt blant medlemmene i utvalget.

# § 4 UTVALGENES VIRKEOMRÅDE

De 4 hovedutvalgene har følgende virkeområder etter gjeldende administrative organisasjonsplan per 01.01.25:

**Hovedutvalg for helse**

* Legevakt og akutte døgnplasser
* Hjemmebaserte tjenester
* Dagsenter og korttidsopphold
* Institusjoner og omsorgsboliger
* Bolig og tjenester for personer med nedsatt funksjonsevne
* Rehabilitering og hverdagsmestring
* Fastleger
* Tildeling og boveiledning
* Kommuneoverlege

## Hovedutvalg for kultur og medvirkning

* Lokaldemokrati og medvirkning
* Innbyggertorg – Informasjon og kommunikasjon
* Frivillighet og fritid
* Kulturskole – Bibliotek
* Tilskuddsordninger til lag og foreninger
* Idretts- og kulturarenaer
* Kulturminner
* Tros- og livssyn
* Folkehelse
* Støtte til politikken

## Hovedutvalg for oppvekst og inkludering

* Skole og utdanning
* Pedagogisk utviklingstjeneste
* Barnehage – kommunale og private
* SFO
* Familie- og barnevern
* Helse- og forebyggende tjenester for barn og unge
* Psykisk helse og avhengighet
* Velferd, arbeid og sosiale tjenester (NAV)
* Flyktning og integrering
* Voksenopplæring

## Hovedutvalg for samfunnsutvikling

* Teknisk drift inkl. vann, avløp og renovasjon (VAR)
* Forvaltning av eiendom, drift og vedlikehold av bygg
* Kommunale boliger
* Prosjekt og utbygging
* Strategiske byggeprosjekter
* Landbruk
* Annen næring
* Plan- og byggesaksbehandling
* Regulering
* Arealdel
* Park-, kulturminner og friområder

# § 5 VALG TIL HOVEDUTVALG

Hovedutvalgene har hver 7 medlemmer valgt av kommunestyret. Det skal velges minst like mange varamedlemmer som det skal velges faste medlemmer. Kommunestyret selv velger leder og nestleder blant kommunestyrets faste medlemmer, de øvrige medlemmene velges i størst mulig grad blant kommunestyrets medlemmer og varamedlemmer.

# § 6 SAKSBEHANDLINGSREGLER

For hovedutvalgene gjelder kommunelovens kap. 11 – saksbehandling i folkevalgte organer.

Følgende regler fremheves:

* Møter ledes av utvalgets leder eller nestleder. Hvis begge har forfall velges en særskilt møteleder ved flertallsvalg
* Alle medlemmer kan stille spørsmål til lederen, også om saker som ikke står på sakslisten
* Lederen setter opp saksliste for hvert enkelt møte. En sak skal settes på sakslisten hvis minst 1/3 av utvalgets medlemmer krever det
* Utvalget kan ved alminnelig flertall vedta å utsette realitetsbehandlingen av en sak som er oppført på den utsendte sakslisten
* Utvalget kan fatte vedtak i en sak som ikke er oppført på sakslisten, hvis ikke møtelederen eller 1/3 av de møtende medlemmene motsetter seg det
* Utvalget skal vedta å lukke møtet når det behandler en sak som inneholder opplysninger som er omfattet av lovbestemt taushetsplikt
* Inhabilitetsreglene gjelder ved behandling av saker i utvalget. Kommunestyrets reglement for saksbehandling gjelder så langt det passer.

# § 7 SKYSS- OG MØTEGODTGJØRING

Hovedutvalgenes medlemmer tilstås skyss- og møtegodtgjøring i samsvar med lokal forskrift om folkevalgtes arbeidsvilkår.